Limasol de şanê şemeyî çalakîyêke ameye kerdene. Hemsereka Merkezê Komelkî yê Demokratîkî Fatma Dogan çalakîye de eşkerayîye wende.
Fatma Dogan ard ziwan ke dewleta tirke kurdan qir kena û vat: ''Nê îşxalî çar parçeyanê Kurdîstanî de dewam kenê. Îşxalkerî dewletanê mîyanneteweyîyan û bêbextanê Kurdîstanî ra hêz gênê.''
Fatma Dogan tecrîdê vera Abdullah Ocalanî vist vîrî û vat: ''Ma zî tewrê Hemleya 'Tecrîd, Faşîzm, Îşxalî rê Bes o, Wext Wextê Azadîye yo' ya KCKyî benê. Ma do çarçewa na hemele de tewrê pêro çalakîyan bibê.''
